CELEX: 62015FN0117
Language: da
Date: 2015-08-18 00:00:00
Title: Sag F-117/15: Sag anlagt den 18. august 2015 — ZZ mod F4E

5.10.2015   
            
            
               DA
            
            
               Den Europæiske Unions Tidende
            
            
               C 328/37
            
         Sag anlagt den 18. august 2015 — ZZ mod F4E
   (Sag F-117/15)
   (2015/C 328/36)
   Processprog: spansk
   
      Parter
   
   
      Sagsøger: ZZ (ved advokat A. Asmaryan Degtyareva)
   
      Sagsøgt: Det europæiske fællesforetagende for ITER og fusionsenergiudvikling (Fusion for Energy, F4E)
   
      Søgsmålets genstand og beskrivelse af tvisten
   
   Afgørelsen truffet af Det europæiske fællesforetagende for ITER og fusionsenergiudvikling om ikke at optage sagsøgeren på den reserveliste, der blev oprettet for udvælgelsesproceduren F4E/CA/ST/FGIV/2015/001, annulleres, denne udvælgelsesprocedure erklæres ugyldig, og ansættelsesbrevene til de ansøgere, der er udvalgt til de ledige stillinger, annulleres.
   
      Sagsøgerens påstande
   
   
               —
            
            
               Udvælgelsesproceduren for stillingerne til »cost control support officer« (støttekonsulent i omkostningsstyring), som afholdes af Fusion of Energy med referencenummer F4E/CA/ST/FGIV/2015/001, annulleres.
            
         
               —
            
            
               Reservelisten vedtaget af den sagsøgte efter udvælgelsesproceduren annulleres.
            
         
               —
            
            
               Indstillingen af de ansøgere, der er udvalgt til de ledige stillinger, og tiltrædelsen af de ansøgere, der er foreslået af udvælgelseskomiteen og udvalgt af direktøren for Fusion for Energy, annulleres
            
         
               —
            
            
               Der afholdes en ny udvælgelsesprocedure for ansøgere til stillinger som cost control support officer.
            
         
               —
            
            
               Den nye udvælgelsesprøve til cost control support officer bør indeholde en skriftlige prøve, og bør afholdes straks med henblik på udvælgelse af ansøgere.
            
         
               —
            
            
               Sagsøgtes manglende afholdelse af en skriftlig udvælgelsesprøve inden for rammerne af udvælgelsesproceduren således som fastsat i vejledningen for ansøgere (»guide for applicants«) erklæres for retsstridig.
            
         
               —
            
            
               Retten træffer bestemmelse om enhver foranstaltning, den måtte finde passende med henblik på, at udvælgelsesproceduren kan finde sted i henhold til reglerne i den meddelelse om ledige stillinger, der blev offentliggjort den 5. februar 2015 og reglerne i vejledningen til ansøgere, eftersom afholdelsen af en mundtlig og skriftlig prøve er obligatorisk.
            
         
               —
            
            
               Det europæiske fællesforetagende for ITER og fusionsenergiudvikling tilpligtes at betale sagens omkostninger.